પણ મૂની’ની સિંગલ મધર એવી હેલી’ની [ ઇન્સ્ટાગ્રામ પરથી મળેલી સ્પોન્ટેનિયસ એક્ટ્રેસ એવી Bria Vinaite ] દુનિયા આટલી સ્ટ્રેઇટ ન્હોતી – એક તો સિંગલ પેરેન્ટ ને લટકામાં કોઈ જોબ નહીં , ઉલટું એક્સ-સ્ટ્રીપર હોઈ અને કેટલાય ગોરખધંધામાંથી નીકળી ચુકી હોય એકવાર જેલ પણ જઈ આવેલી ! હવે તો રોજેરોજ કોઈ તુક્કાઓ , તફડંચી , ઉધારી ને હાથચાલાકી કરીને મૂની અને પોતાને માટે એક છત ટકાવી રાખતી હતી પણ આવું બધું ક્યાં સુધી ચાલવાનું હતું અને આખરે એ સમય આવ્યો કે જયારે બચ્ચાવ’ની મોજને હકીકત આભડી ગઈ ! શું થયું એ નહીં કહું કેમકે ફ્રેમ બાય ફ્રેમ આ બધું ઓગળવાનો એક અલગ જ સંતાપ છે ! ના ; એકપણ એંગલથી ડિરેક્ટરે અહિંયા એવું ઠસાવવાનો પ્રયત્ન નથી કર્યો કે આ કોઈ ટ્રેજેડી છે કે આ કોઈ લાઈટ-હાર્ટેડ ડ્રામા છે – બસ એટલું જ કે જે કઈ પણ છે એ આવું છે ને આનાથી યે વિશેષ છે. મોજની સાથે સતત અહિંયા એક ઓકવર્ડનેસ પણ છે ; જાણે નાના અને મોટાઓની બે અલગ દુનિયા એકસાથે શ્વસે છે ! આ એક હાર્ટબ્રેકીંગ સ્ટોરી તો છે જ પણ એથીયે વધુ ફૂલ ઓફ હાર્ટ’વાળી સ્ટોરી છે. ~ અદ્દલ જિંદગી કે જેને કેટેગરાઈઝડ કરવી મુશ્કેલ છે !